1946 йылда ул шымсы Калле Блумквист («Калле Блумквист уйнай») тураһында беренсе повесын баҫтыра, һәм әҙәби конкурста беренсе премия яулай (Астрид Линдгрен конкурстарҙа бүтән ҡатнашмай). 1951 йылда «Калле Блумквист тәүәккәләй» (ике повесть та 1959 йылда «Калле Блумквист мажаралары» тигән исем менән рус телендә нәшер ителгән) тип аталған дауамы, ә 1953 йылда — трилогияның «Калла Блумквист һәм Расмус» (рус теленә 1986 йылда тәржемә ителгән) исемле тамамлау киҫәге сыға. "Калле Блумквист"ын яҙыусы көс ҡулланыуҙы данлаған арзан триллерҙарға алмашҡа яҙырға теләгән.